298 Službeni list Europske unije 13/Sv. 47 32009R0975 20.10.2009. SLUŽBENI LIST EUROPSKE UNIJE L 274/3 UREDBA KOMISIJE (EZ) br. 975/2009 od 19. listopada 2009. o izmjeni Direktive 2002/72/EZ o plastičnim materijalima i predmetima koji dolaze u dodir s hranom (Tekst značajan za EGP) KOMISIJA EUROPSKIH ZAJEDNICA, uzimajući u obzir Ugovor o osnivanju Europske zajednice, uzimajući u obzir Uredbu (EZ) br. 1935/2004 Europskog parla- menta i Vijeća od 27. listopada 2004. o materijalima i pred- metima koji dolaze u dodir s hranom i stavljanju izvan snage direktiva 80/590/EEZ i 89/109/EEZ ('), a posebno njezin članak 5. stavak 2., budući da: (1) — Direktivom Komisije 2002/72/EZ od 6. kolovoza 2002. o plastičnim materijalima i predmetima koji dolaze u dodir s hranom (?) utvrđuje se popis Zajednice mono- mera i drugih ulaznih sirovina koje se mogu koristiti za proizvodnju plastičnih materijala i predmeta. Europska agencija za sigurnost hrane (Agencija) nedavno je dala pozitivnu znanstvenu ocjenu za dodatne monomere i ulazne sirovine pa ih je sada potrebno dodati na posto- jeći popis. (2) — Direktiva 2002/72/EZ sadrži također popis Zajednice aditiva koji se mogu koristiti za proizvodnju plastičnih materijala i predmeta. Agencija je nedavno dala pozitivnu znanstvenu ocjenu za dodatne aditive pa ih je sada potrebno dodati na postojeći popis. (3) — Direktivu 2002/72/EZ treba stoga na odgovarajući način izmijeniti. (4) — U skladu s člankom 4. stavkom 1. Direktive 2002/72/EZ, popis Zajednice aditiva sadržan u Prilogu III. toj Direktivi postat će pozitivni popis od 1. siječnja 2010. Sukladno tomu, naslovi u Prilogu III. toj Direktivi ne bi više trebali upućivati na ,nepotpuni" popis aditiva. (5) — Mjere predviđene ovom Uredbom u skladu su s mišlje- njem Stalnog odbora za prehrambeni lanac i zdravlje životinja, DONIJELA JE OVU UREDBU: Članak 1. Prilozi II., III., IV.a, V. i VI. Direktivi 2002/72/EZ mijenjaju se u skladu s prilozima I. do V. ovoj Uredbi. Članak 2. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 19. listopada 2009. (') SL L 338, 13.11.2004., str. 4. (?) SL L 220, 15.8.2002., str. 18. Za Komisiju Androulla VASSILIOU Članica Komisije